মনোরম সমুদ্রতটে আতঙ্ক! বিচে ভ্রমণরত মানুষ রীতিমতো স্তম্ভিত হয়ে যান সারা গায়ে ঝিনুকের টুকরো এবং আরও অনেক রকমের সামুদ্রিক প্রাণী ও শ্যাওলায় জড়ানো বস্তুটিকে দেখে।
ঘটনা যুক্তরাজ্যের কারমার্থেনশায়ারের বারি পোর্ট বিচ-এর। আন্তর্জাতিক সংবাদমাধ্যমে প্রকাশ, এই আজব জিনিসটি সমুদ্র থেকেই ভেসে আসে। উপস্থিত জনগণ সেটি কী বুঝতে পারেননি। জনৈকা ভ্রমণকারিণী সুজি ওয়াটকিনস তড়িঘড়ি ভিডিও তোলেন বস্তুটির। সেই ভিডিও তিনি দ্রুত পোস্টও করেন সোশ্যাল মিডিয়ায়। পোস্টে সুজি জানান, অজানা বস্তুটির সারা গায়ে ঝিনুকের টুকরো এবং কীসব যেন কিলবিল করছে।
ভিডিও দেখুন

ভিডিওটিকে ঘিরে তুমুল বিতর্ক শুরু হয়। ‘সমুদ্রদানব’ হিসেবে গুজব ছড়াতে শুরে করে দাবানলের মতো। কয়েক বছর আগে নিউজিল্যান্ডের এক সমুদ্রতটেও একই প্রকার বস্তু দেখা গিয়েছিল বলে জানা যায়। ২৯ অগাস্ট তারিখে তাইওয়ানের এক তটেও দেখা যায় এই ‘সমুদ্রদানব’-কে।
শেষ পর্যন্ত সমস্ত জল্পনার অবসান ঘটে। তটে পড়ে থাকা কিলবিলে বস্তুটিকে পরীক্ষা করে দেখা যায়, সেটি একটি গাছের গুঁড়ি। তার গায়ে বিভিন্ন সামুদ্রিক প্রাণী ও উদ্ভিদ বাসা বাঁধাতেই এই বিভ্রম।